Document ID: 31995R1644

31995R1644
L 156/3
JURNALUL OFÍCIAL AL UNIUNII EUROPENE
REGULAMENTUL (CE) NR. 1644/95 AL CONSILIULUI
din 29 iunie 1995
de stabilire a ratelor drepturilor autonome aplicabile pentru hârtia de ziar în rulouri sau foi înregistrată sub codurile NC 4801 00 10 și 4801 00 90, ca urmare a aderării Austriei, Finlandei și Suediei
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 113,
având în vedere propunerea Comisiei,
întrucât, în temeiul articolului 2 din Actul de aderare din 1994, Austria, Finlanda și Suedia au aplicat Tariful Vamal Comun de la 1 ianuarie 1995;
întrucât, în ședința sa din 8 februarie 1995, Consiliul a autorizat începerea negocierilor în temeiul articolului XXIV alineatul (6) din Acordul General pentru Tarife și Comerț din 1994 (GATT 1994), în scopul rezolvării cazurilor în care aplicarea Tarifului Vamal Comun de către noile state membre conduce la o modificare sau o retragere a concesiilor tarifare acordate în prealabil de acestea;
întrucât aplicarea Tarifului Vamal Comun de către noile state membre a condus la reducerea unor drepturi de import și la majorarea altor drepturi;
întrucât, până la încheierea unui acord global în cadrul negocierilor dintre Comunitate și țările terțe, este oportun să se aplice măsuri autonome destinate să diminueze impactul negativ al extinderii asupra anumitor exporturi ale țărilor terțe;
întrucât aceste măsuri se aplică fără a aduce atingere rezultatului negocierilor în curs în conformitate cu articolul XXIV alineatul (6) din GATT 1994 și nu prejudiciază intenția Comunității de a încheia un acord care ia în considerare impactul global al extinderii Comunității asupra schimburilor sale cu țările terțe;
întrucât, în acest context, este oportun să se accelereze pe baze autonome reducerea, deja prevăzută, până la 0 % a ratelor drepturilor aplicate pentru hârtia de ziar în rulouri sau foi, înregistrată sub codurile NC 4801 00 10 și 4801 00 90,
ADOPTĂ PREZENTUL REGULAMENT:
Articolul 1
Ratele drepturilor autonome aplicate pentru hârtia de ziar în rulouri sau foi, înregistrată sub codurile NC 4801 00 10 și 4801 00 90 se stabilesc în conformitate cu dispozițiile din anexă.
Articolul 2
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Articolul 3
Ratele drepturilor autonome stabilite de prezentul regulament se aplică până în momentul în care Consiliul decide, cu majoritate calificată, că negocierile purtate cu Canada în temeiul articolului XXIV alineatul (6) din GATT s-au încheiat.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 29 iunie 1995.

Labels: 3
12
1
15